मेहरा की तरह ही काफी युवा भारतीय एयरोस्पेस के इस ग्लोबल हॉटस्पॉट में पढ़ाई का आनंद ले रहे हैं और साथ ही इस शहर के ऐतिहासिक आकर्षण से भी रू-ब-रू हो रहे हैं. तुलुज़ में ही गैलरी डु शैटो द'ओ है, जो फोटोग्राफी के सबसे पुराने केंद्रों में से एक है. यहीं एकेडमी डि ज्युक्स फ्लोरॉक्स भी मौजूद है, जो पश्चिमी जगत की सबसे प्राचीन लिटरेरी सोसाइटी है. यहां खाने-पीने की चीजें उचित दामों पर उपलब्ध हैं और कहीं आने-जाने के लिए बसें लगातार मिलती हैं. दह्निण फ्रांस में सुनहरी धूप से खिले मार्सेले, कान और नाइस के समुद्री तटों से नजदीकी भी यहां के जीवन की एक बड़ी खासियत है.